
Priloga 6:

»Priloga 21
Zavezanec za davek: ……………………………………………

Davčna številka: ………………

PODATKI V ZVEZI Z UDELEŽBO DELAVCEV PRI DOBIČKU V SKLADU Z ZUDDob-1
Za obdobje od ____________ do ____________

Podatki v zvezi z udeležbo delavcev pri dobičku v skladu z ZUDDob-1
	Poslovno leto, za katero se deli dobiček
	Datum sklepa skupščine na podlagi katerega se razdeli dobiček delavcem
	Znesek čistega poslovnega izida ustvarjenega v poslovnem letu
	Znesek bruto mase plač poslovnega leta
	Znesek dobička, namenjen za udeležbo delavcev pri dobičku
	Vrsta sheme (denarna, delniška / družbeniška, več shem)
	Najnižji pripadajoči znesek udeležbe pri dobičku za delavca (zaposlitev pri družbi za celo poslovno leto, polni delovni čas)
	Najvišji pripadajoči znesek udeležbe pri dobičku za delavca (zaposlitev pri družbi za celo poslovno leto, polni delovni čas)
	Povprečna mesečna bruto plača v družbi v poslovnem letu, za katerega se deli dobiček
	Povprečna mesečna bruto plača v družbi v poslovnem letu pred poslovnim letom, za katerega se deli dobiček

V/Na ……………………, dne ……………….                   Žig in podpis odgovorne osebe:

METODOLOGIJA ZA IZPOLNJEVANJE OBRAZCA

PODATKI V ZVEZI Z UDELEŽBO DELAVCEV PRI DOBIČKU V SKLADU Z ZUDDob-1 
V obrazec »Podatki v zvezi z udeležbo delavcev pri dobičku v skladu z ZUDDob-1« se vpisujejo podatki v zvezi z udeležbo delavcev pri dobičku, ki so potrebni za preverjanje izpolnjevanja pogojev iz 28. in 41. člena ZUDDob-1 in za preverjanje upravičenosti do posebne obravnave dohodkov po 30., 31., 32. in 33. členu ZUDDob-1.

Obrazec »Podatki v zvezi z udeležbo delavcev pri dobičku v skladu z ZUDDob-1« izpolnijo zavezanci za davek, ki v obračunu med splošnimi podatki označijo, da so v obdobju, za katerega oddajajo obračun, sprejeli sklep o uporabi dobička. Obrazec se izpolnjuje, ko zavezanec uveljavlja olajšavo v obračunu DDPO po 30. členu ZUDDob-1, in tudi v primeru, ko uveljavlja le posebno davčno obravnavo dohodka pri dohodnini in posebno obravnavo pri prispevkih za socialno varnost po 31. do 33. členu ZUDDob-1.
Podatki v tabeli se za poslovno leto, katerega dobiček se deli, izpolnjujejo le v davčnem obračunu za obdobje, v katerem je bil sprejet sklep o uporabi dobička.
Stolpec 1 – Poslovno leto, za katero se deli dobiček

Vpiše se poslovno leto, katerega dobiček se deli delavcem na podlagi pogodbe o udeležbi delavcev pri dobičku ali na podlagi sklepa o udeležbi delavcev pri dobičku po ZUDDob-1. Poslovno leto se vpiše v obliki DD. MM. LLLL–DD. MM. LLLL.

Stolpec 2 – Datum sklepa skupščine, na podlagi katerega se razdeli dobiček delavcem
Vpiše se datum:

· sprejema sklepa skupščine ali 

· drugega akta, na podlagi katerega se razdeli dobiček delavcem. 

Datum se vpiše v obliki DD. MM. LLLL. Vpiše se dejanski datum akta, s katerim se določi, da se del dobička nameni udeležbi delavcev pri dobičku za poslovno leto iz stolpca 1.

Stolpec 3 – Znesek čistega poslovnega izida ustvarjenega v poslovnem letu 
Vpiše se znesek čistega poslovnega izida poslovnega leta, za katero se deli dobiček. 

Stolpec 4 – Znesek bruto mase plač poslovnega leta

Vpiše se znesek bruto mase plač poslovnega leta, katerega dobiček se deli. Bruto masa plač pomeni skupni znesek bruto plač in nadomestil plač vseh delavcev, ki bremenijo družbo v poslovnem letu. 

Stolpec 5 – Znesek dobička, namenjen za udeležbo delavcev pri dobičku
Vpiše se celotni dejanski znesek dobička poslovnega leta, ki se razdeli delavcem na podlagi udeležbe delavcev pri dobičku. Znesek ne sme presegati 33 odstotkov čistega poslovnega izida poslovnega leta, za katero se deli dobiček (33% zneska iz stolpca 3), in hkrati ne sme biti večji od 20 odstotkov bruto mase plač poslovnega leta, katerega dobiček se deli (stolpec 4). 

Stolpec 6 – Vrsta sheme (denarna, delniška/družbeniška, več shem)
Vpiše se vrsta sheme udeležbe delavcev pri dobičku, ki jo zavezanec uporablja za poslovno leto iz stolpca 1. V ta stolpec se vpiše:

· denarna shema, 

· delniška/družbeniška shema.
V primeru, ko zavezanec za poslovno leto iz stolpca 1 uporablja več shem udeležbe pri dobičku, v ta stolpec vpiše »več shem«.

Stolpec 7 - Najnižji pripadajoči znesek udeležbe pri dobičku za delavca

Vpiše se najnižji pripadajoči znesek udeležbe pri dobičku za delavca, ki je bil v družbi zaposlen za polni delovni čas skozi celotno poslovno leto. 

Stolpec 8 – Najvišji pripadajoči znesek udeležbe pri dobičku za delavca

Vpiše se najvišji pripadajoči znesek udeležbe pri dobičku za delavca, ki je bil v družbi zaposlen za polni delovni čas skozi celotno poslovno leto. 

Stolpec 9 – Povprečna mesečna bruto plača v družbi v poslovnem letu

Vpiše se povprečna mesečna bruto plača v družbi v poslovnem letu, za katero se določa udeležba pri dobičku. 

Stolpec 10 – Povprečna mesečna bruto plača v družbi v poslovnem letu pred poslovnim letom, za katerega se deli dobiček

Vpiše se povprečna mesečna bruto plača v družbi v poslovnem letu pred poslovnim letom, za katero se določa udeležba pri dobičku. 
